
Inungnun Tuhaqtitaujuqhaq
Laisiqaqtut nutaqiqiviit akiliuhiangit akituqjuumiqtut 

Aullaqtirvikhaa Ublua:	Iidjirurvia 25, 2025
Nutqarvikhaa Ublua:	Qitiqqautijuq 1, 2025
Nunavut-tamaat	60 sec
Havakvia Ilinniaqtuliqijitkut Ilihaliqtinagit Ilihaqtut ukualu Nutaqiqiviit (ELCC) havakvia akituqjuumiqtut ukua ELCC Akiliuhiangit Akitutilaangita Pinahuarutait imaa 7.5% aularutiluni uvani Qitiqqautijuq 1, 2025 ikajuutikhaq havaktukhaqhiunirmun pihimanirmunlu havaktit laisiqaqtuni nutaqiqivingni.
Haffuuna kanadap maniliqtuutaagut, ukua ELCC Akiliuhiangit Akitutilaangita Pinahuarutait tunihijut laisiqaqtunun nutaqiqivingnun kivgaqtuijut nutaqqanik ukiuqaqtunik 0-6 ukiut, pijakhaq pijaangani ihuarnikkut akitaqutikkut akiliuhiat inmi havatimingnun. Akiliuhianun aktilaangit iliuraqtaujut hitamanun qanuriniinun havaktit:
· Atan'ngujat
· Ilihaliqtinagit Nutaqqat Ilihaijiit
· Pinahuarutimun ikajuutikhat
· Havakvingmun Ikajuutit
Lisiqaqtut nutaqiqiviit havaktiit ihariagijaujut ihuaqhainirmun iliharnirmun tungaviit hapkununga Nunavunmi nutaqqanun, kitut taimaali Katujjiluta pitquidjutaa ikajuqtuq ihuaqhijuumirnirmun maniliqinikkut ikajuutit akhuurutigijaangani Nunavunmi ELCC havakvia
Una akituqjuumirut akiliuhianun anngumatihimajaangani akiinun inuunirmun uvalu akitaqutautiqaqtumik qanganuaq Kavamatkut Nunavunmi akiliuhianun ihuaqhaidjutainun, ikajuqhugit havaktukhaqhiunirmun pihimanirmunlu akhuurutit laisiqaqtunun nutaqiqivingnun.
Kangiqhitiarumaguvin ukualu laisiqaqtut nutaqiqiviit uuktuutaita naunaijautainun, takulugu: https://www.gov.nu.ca/en/education-and-schools/wage-scale-program 
###

Tuhaqtipkainikkut Uqarvigijaghaq: 

John Manzo	
Atan’ngujaq, Tuhaqtipkaijini
Ilinniartuliqijitkut
867-975-5509 
info.edu@gov.nu.ca  
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiviivitigunlu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

